CELEX: 62015CN0437
Language: fi
Date: 2015-08-10 00:00:00
Title: Asia C-437/15 P: Valitus, jonka sisämarkkinoiden harmonisointivirasto (tavaramerkit ja mallit) (SMHV) on tehnyt 10.8.2015 unionin yleisen tuomioistuimen (kolmas jaosto) asiassa T-222/14, Deluxe Laboratories v. SMHV (Deluxe), 4.6.2015 antamasta tuomiosta

19.10.2015   
            
            
               FI
            
            
               Euroopan unionin virallinen lehti
            
            
               C 346/9
            
         Valitus, jonka sisämarkkinoiden harmonisointivirasto (tavaramerkit ja mallit) (SMHV) on tehnyt 10.8.2015 unionin yleisen tuomioistuimen (kolmas jaosto) asiassa T-222/14, Deluxe Laboratories v. SMHV (Deluxe), 4.6.2015 antamasta tuomiosta
   (Asia C-437/15 P)
   (2015/C 346/11)
   Oikeudenkäyntikieli: espanja
   
      Asianosaiset
   
   
      Valittaja: Sisämarkkinoiden harmonisointivirasto (tavaramerkit ja mallit) (SMHV) (asiamies: S. Palmero Cabezas)
   
      Muu osapuoli: Deluxe Laboratories, Inc.
   
      Vaatimukset
   
   
               —
            
            
               valituksenalainen tuomio on kumottava
            
         
               —
            
            
               kantaja unionin yleisessä tuomioistuimessa on velvoitettava korvaamaan oikeudenkäyntikulut.
            
         
      Oikeudelliset perusteet ja pääasialliset perustelut
   
   SMHV väittää, että valituksenalainen tuomio on kumottava, koska unionin yleinen tuomioistuin rikkoi yhteisön tavaramerkistä annetun asetuksen N:o 207/2009 (1) 75 artiklan ensimmäistä virkettä, luettuna yhdessä 7 artiklan 1 kohdan b alakohdan ja 2 kohdan kanssa, tiivistettynä seuraavilla perusteilla:
   
               1.
            
            
               Unionin yleinen tuomioistuin sulki virheellisesti pois kokonaisvaltaisen perustelun mahdollisuuden useiden tavaroiden ja palvelujen osalta, kun käsitys merkistä on niiden jokaisen osalta yhtenäinen ja perustelu koskee näin ollen jokaista niistä samalla tavalla.
            
         
               2.
            
            
               Se, että SMHV:lle asetetaan velvollisuus esittää järjestelmällisesti jokaisen yksittäisen tavaran tai palvelun tai tavaroiden tai palvelujen homogeenisten ryhmien osalta sama perustelu, tekisi perusteluvelvollisuudesta pelkän muotovaatimuksen.
            
         
               3.
            
            
               Jaosto mainitsi nimenomaisesti ne syyt, joiden vuoksi merkki katsotaan jokaisen haetun tavaran tai palvelun osalta pelkästään viittaukseksi tämän tavaran tai palvelun korkeampaan laatuun.
            
         
               4.
            
            
               On riittävää, että tavaroilla ja palveluilla on yhteinen piirre, jotta voidaan sallia ne kaikki kattava perustelu, kun merkki on tämän piirteen vuoksi erottamiskyvytön. Käsiteltävässä asiassa tämä yhteinen piirre johtuu siitä seikasta, että poikkeuksetta jokaisella kyseisellä tavaralla tai palvelulla voi olla enemmän tai vähemmän korkea laatu, joten tieto korkeammasta laadusta katsotaan jokaisen yksittäisen tavaran tai palvelun ja niiden kaikkien osalta pelkäksi myyntiargumentiksi.
            
         
               5.
            
            
               Unionin yleinen tuomioistuin tulkitsi virheellisesti oikeuskäytännöstä ilmenevää tavaroiden ja palvelujen ”riittävän homogeenisen” ryhmän käsitettä ja rajoitti tällä tavoin tarpeettomasti sen tulkintaperusteita. Käsiteltävässä asiassa voidaan jaoston osoittaman yhteisen piirteen nojalla olettaa, että tavarat ja palvelut muodostavat riittävän homogeenisen ryhmän, joka mahdollistaa kokonaisvaltaisen perustelun.
            
         
               6.
            
            
               Valituksenalainen tuomio ei ole tähänastisen oikeuskäytännön, erityisesti 11.12.2014 asiassa C-253/14 P, FTI Touristik v. SMHV (BigXtra), EU:C:2014:2445, annetun ratkaisun mukainen.
            
         
      (1)  Yhteisön tavaramerkistä 26.2.2009 annettu neuvoston asetus (EY) N:o 207/2009 (EUVL L 78, s. 1)